CELEX: 62007TJ0325
Κοινοτικό σήμα
Αίτηση καταχωρίσεως του λεκτικού κοινοτικού σήματος SURFCARD
Απόλυτος λόγος απαραδέκτου
Μερικός περιγραφικός χαρακτήρας
Άρθρο 7, παράγραφος 1, στοιχείο γ΄, του κανονισμού (ΕΚ) 40/94

του τμήματος προσφυγών:
Απόρριψη της προσφυγής
Διατακτικό
Το Πρωτοδικείο αποφασίζει:
1)
Ακυρώνει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα,
σχέδια και υποδείγματα) (ΓΕΕΑ) της 14ης Ιουνίου 2007 (υπόθεση R 1130/2006-1) κατά το μέρος που αρνείται την καταχώριση του
λεκτικού σημείου SURFCARD ως κοινοτικού σήματος για τα «υποθέματα μαγνητικών δεδομένων, υποθέματα οπτικών δεδομένων» της κλάσεως
9, καθώς και τις «υπηρεσίες πιστωτικών καρτών, υπηρεσίες χρεωστικών καρτών» που εμπίπτουν στην κλάση 36 κατά την έννοια του
Διακανονισμού της Νίκαιας για τη διεθνή ταξινόμηση των προϊόντων και των υπηρεσιών ενόψει καταχωρίσεως των σημάτων, της 15ης
Ιουνίου 1957, όπως έχει αναθεωρηθεί και τροποποιηθεί.
2)
Απορρίπτει την προσφυγή κατά τα λοιπά.
3)
Το Caisse fédérale du Crédit mutuel Centre-Est Europe (CFCMCEE) και το ΓΕΕΑ φέρουν έκαστο τα δικαστικά του έξοδα.